নোকলাক জেলা

নোকলাক জেলা হলো ভারতের উত্তর পূর্ব দিকে অবস্থিত সাত ভগিনী রাজ্যের একটি রাজ্য নাগাল্যান্ডের ১২ টি জেলার মধ্যে একটি৷ ২০১৭ খ্রিস্টাব্দে এই জেলাটি গঠন করা হয়৷ জেলাটির জেলাসদর নোকলাক শহরে অবস্থিত৷ নোকলাক জেলাটি ১,১৫২ বর্গকিলোমিটার ক্ষেত্রফল জুড়ে বিস্তৃত৷ জেলাটি পর্বতসংকুল এবং বড়ো আকারে পাতাবাহারী গাছের বনে আচ্ছাদিত৷ জেলাটির আবহাওয়া উপক্রান্তীয় প্রকৃতির এবং মৌসুমী ঋতুর প্রভাব সুস্পষ্ট৷ জেলাটির উত্তর দিকে রয়েছে মন জেলা, দক্ষিণ ও পশ্চিম দিকে রয়েছে টুয়েনসাং জেলা৷ জেলাটির পূর্ব দিকে রয়েছে ভারত-ময়ানমার সীমান্ত তথা মিয়ানমার রাষ্ট্রের সাগাইং অঞ্চলের খামটি জেলা৷ ২১ শে ডিসেম্বর ২০১৭ খ্রিস্টাব্দে আনুষ্ঠানিকভাবে নাগাল্যান্ডের ১২তম জেলা হিসাবে নোকলাক জেলা গঠন করা হয়৷ পূর্বতন টুয়েনসাং জেলার শুধুমাত্র নোকলাক মহকুমাটিকে নিয়েই এই জেলাটি গঠিত, বরং বলাযায় ঐ মহকুমাটিকে জেলা স্তরে উন্নীত করা হয়৷ নোকলাক মহকুমাটিতে পাঁচটি মণ্ডল ছিলো সেগুলি হলো নোকলাক, থোনোকন্যু, নোখু, পানসো এবং চিংমেই৷ নোকলাক শহরে এডিসি অফিসটিকে উন্নীত করণের জন্য ২০০৮ খ্রিস্টাব্দে ইস্টার্ন নাগাল্যান্ড পিপলস অর্গানাইজেশন একটি দাবী পেশ করেন৷ জেলাটি প্রশাসনিকভাবে পাঁচটি তালুকে বিভক্ত এগূলি হলো, নোকলাক, থোনোকন্যু, নোখু, পানসো এবং চিংমেই৷ টুয়েনসাং জেলার উপজেলা থাকাকালীন নোকলাক তালুকে একজন অতিরিক্ত ডেপুটি কমিশনার, থোনোকন্যু তালুকে একজন মহকুমা আধিকারিক এবং নোখু, পানসো এবং চিংমেইতে একজন করে অতিরিক্ত সহকারী কমিশনার নিযুক্ত ছিলেন৷ জেলাটির নোকলাকে একটি পুলিশ থানা এবং থোনোকন্যুতে একটি পুলিশ ফাঁড়ি রয়েছে৷ নোকলাক জেলাতে দুটি গ্রামোন্নয়ন ব্লক রয়েছে৷ নোকলাক, নোখু, পানসো এবং চিংমেই তালুকগুলির জন্য রয়েছে নোকলাক গ্রামোন্নয়ন ব্লক এবং থোনোকন্যু তালুকের জন্য রয়েছে থোনোকন্যু গ্রামোন্নয়ন ব্লক৷ জেলাটির রাজ্যসভা নির্বাচনের দুটি আসন রয়েছে৷ ২০১১ খ্রিস্টাব্দে ভারতের জনগণনা অনুসারে নোকলাক জেলার (তৎকালীন নোকলাক মহকুমা) জনসংখ্যা ছিলো ১৯,৫০৭ জন৷ সমগ্র জেলাটির প্রিয় ৫২ শতাংশ পুরুষ ও ৪৮ শতাংশ নারী, যেখানে ২০ শতাংশ অনূর্ধ্ব ছয় বৎসরের শিশু৷ জেলাটির ৯৮ শতাংশ তপশিলি উপজাতি ভুক্ত কিন্তু কোনো তপশিলি জাতি নেই৷ নোকলাক জেলার সাক্ষরতার হার ৭৭ শতাংশ, যেখানে পুরুষ সাক্ষরতার হার ৭৯ শতাংশ ও নারী সাক্ষরতার হার ৭৪ শতাংশ৷ জেলাটির অধিকাংশই খিয়ামনিউঙ্গন জনজাতির লোক৷ "Tuensang District Population, Nagaland, List of Taluks in Tuensang"। Censusindia2011.com।  total area of the 5 circles. "District Census Handbook, Tuensang" (পিডিএফ)। Census of India। ১৬ জুন ২০১৪। পৃষ্ঠা 25।  total population of the 5 circles. "Noklak Taluk Population Tuensang, Nagaland, List of Villages & Towns in Noklak Taluk"। Census of India। ২০১৭। সংগ্রহের তারিখ ২২ ডিসেম্বর ২০১৭।  "Noklak is Nagaland's youngest district"। Eastern Mirror। ২১ ডিসেম্বর ২০১৭। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২০।  "News Press Releases 06 08 2012"। Government of Nagaland। ৬ আগস্ট ২০১২। Noklak Sub-Division which comprises of 37 recognized villages and 8 un-recognized villages and 5 Administrative headquarters namely Noklak ADC, Thonoknyu SDO, EAC Hqs are Panso, Nokhu and Chengmei  "District Disaster Management Plan, Tuensang" (পিডিএফ)। Nagaland State Disaster Management Authority। নভেম্বর ২০১১। পৃষ্ঠা 17। ১৭ ফেব্রুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ আগস্ট ২০২০।  "ENPO supports demand for Noklak district headquarter"। Nagaland Post News। ২৭ ডিসেম্বর ২০০৮। [স্থায়ীভাবে অকার্যকর সংযোগ] "Profile of Tuensang District (Land of Culture)"। Department of Information & Public Relations, Nagaland Official Website। ২০১৬। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২০।  "Tuensang District Profile"। tuensang.nic.in।  "Noklak sub-div is now a district"। Nagaland Page (ইংরেজি ভাষায়)। ২২ ডিসেম্বর ২০১৭। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২০।  "List of Polling Stations" (পিডিএফ)। Government of Nagaland। পৃষ্ঠা 19, 23। ২৩ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ আগস্ট ২০২০।  "Nagaland upgrades Noklak sub-division into district"। India Today। ২১ ডিসেম্বর ২০১৭।